বৈশাখী ডেস্ক: গাজীপুরের টঙ্গীর দক্ষিণ আউচপাড়ায় স্ত্রী হত্যা মামলায় স্বামীর ফাঁসির আদেশ দিয়েছে আদালত। একই সাথে আসামিকে ১০ হাজার টাকা জরিমানা করা হয়েছে। সকালে জেলা ও দায়রা জজ আদালতের বিচারক একেএম এনামুল হক এই আদেশ দেন। ২০১৫ সালের ৫ আগস্ট আসামি আনিছুর তার স্ত্রী মৌসুমিকে দা দিয়ে কুপিয়ে হত্যা করে। এদিকে, চাঁপাইনবাবগঞ্জে সেরিনা বেগম নামের এক নারীকে হত্যার ঘটনায় এক নারীসহ ২ জনকে মৃত্যুদণ্ড ও ১০ হাজার টাকা জরিমানার আদেশ দিয়েছে আদালত। দুপুরে চাঁপাইনবাবগঞ্জের অতিরিক্ত জেলা ও দায়রা জজ শওকত আলী এই রায় ঘোষণা করেন। অন্যদিকে, মাগুরায় কৃষক ইবাদত মোল্লা হত্যা মামলায় তিনজনকে যাবজ্জীবন কারাদণ্ড দিয়েছে আদালত। এছাড়া ঝিনাইদহের শৈলকুপায় ব্যবসায়ী হাজী আব্দুল লতিফ হত্যা মামলায় ২ জনকে যাবজ্জীবন ও ১ জনকে ৫ বছরের কারাদণ্ড দেয়া হয়েছে।